Nzambi me tubila na ntwala bamvula 400 ya mpasi (13)
Nzambi me vutukila lusilu na yandi na Abrami (18-21)
15 Na nima, ndinga ya Yehowa kwisilaka Abrami na mbona-meso nde: “Abrami, kuwa boma ve.+ Mono kele kitaninu na nge.+ Matabisi na nge ta vanda mingi kibeni.”+2 Abrami vutulaka nde: “Yehowa Mfumu ya Kuluta Nene, nge ta pesa mono inki, sambu mono kele kaka ve ti mwana mpi muntu ta baka nzo na mono kele Eliezere,+ muntu ya Damasi?”3 Abrami yikaka nde: “Nge me pesa mono ve mwana,*+ mpi muntu* ya nzo na mono muntu ta baka bima na mono.”4 Kansi ndinga ya Yehowa vutudilaka yandi nde, “Muntu yai ta baka ve bima na nge, kansi mwana na nge mosi* muntu ta baka bima na nge.”+5 Ntangu yai yandi basisaka yandi na nganda mpi tubaka nde: “Pardo, tala na zulu mpi tanga bambwetete, kana nge ta kuka kusala yo.” Ebuna yandi tubilaka yandi nde: “Bana* na nge ta kuma mutindu yina.”+6 Abrami kwikilaka na Yehowa,+ ebuna Nzambi tadilaka yandi bonso muntu ya lunungu sambu na yo.+7 Yandi yikaka nde: “Mono kele Yehowa, yina basisaka nge na Ure ya bantu ya Kaldea sambu na kupesa nge insi yai bonso dikabu na nge.”+8 Ebuna yandi tubaka nde: “Yehowa Mfumu ya Kuluta Nene, inki mutindu mono ta zaba nde mono ta baka yo?”9 Yandi vutudilaka yandi nde: “Bakila mono mwana-ngombe ya bamvula tatu, mwana-nkombo ya nkento ya bamvula tatu, mwana-dimeme ya bakala ya bamvula tatu, diyembe mosi, mpi mwana-pizio mosi.”10 Yandi bakaka bambisi yina yonso mpi zengaka yo bitini zole-zole mpi tulaka konso kitini ke talana ti kitini ya nkaka,* kansi yandi zengaka ve bandeke.11 Ebuna bandeke ya ke diaka misuni yantikaka kubwa na zulu ya bambisi ya kufwa, kansi Abrami vandaka kukula yo.12 Ntangu ntangu zolaka kudinda, mpongi ya ngolo bakaka Abrami mpi na nima mpimpa mosi ya ngolo mpi ya ke pesa boma bwilaka yandi.13 Ebuna Nzambi tubilaka Abrami nde: “Zaba mbote nde bana* na nge ta vanda banzenza na insi yina kele ve ya bo mpi bantu ya insi yina ta kumisa bo bampika mpi ta monisa bo mpasi bamvula 400.+14 Kansi mono ta sambisa dikanda yina bo ta sadila,+ ebuna na nima bo ta basika ti bima mingi.+15 Kansi nge, nge ta kwenda na ba-nkaka na nge na ngemba; bo ta zika nge na nima ya kuzinga luzingu mosi ya nda mpi ya mbote.+16 Kansi bo ta vutuka awa+ na ndonga ya bantu ya iya, sambu kifu ya bantu ya Amore me kuma ntete ve ya kukuka.”+17 Ntangu ntangu dindaka mpi mpimpa kumaka ngolo, fulu mosi ya tiya ya ke basisa midinga monikaka, mpi kamwa-nti mosi ya ke pela tiya lutaka na kati ya bitini yina.18 Na kilumbu yina Yehowa salaka kuwakana+ ti Abrami nde: “Mono ta pesa insi yai+ na bana* na nge, katuka na nzadi ya Ezipte tii na nzadi ya nene, nzadi ya Efrate:+19 insi ya bantu ya Keni,+ ya bantu ya Kenizi, ya bantu ya Kadmoni,20 ya bantu ya Heti,+ ya bantu ya Perizi,+ ya bantu ya Refayimi,+21 ya bantu ya Amore, ya bantu ya Kanana, ya bantu ya Girgashi, mpi ya bantu ya Yebusi.”+
kon_Latn kon_Latn kon_Latn